初伏大雨戲呈無咎四首  其一
作者：鄧忠臣
朝代：宋

paragraphs: 大明放朝官避暑，長廊翛翛絕塵土。
漢家宫殿敞千門，紫閣拖雲洒甘雨。
雷恲電笑洗蒸鬱，蕩蕩青天滑流乳。
憶昨三年田舍中，六月正服農家苦。
豈望生還直舊廬，得見張晁說新語。
初聽鈞天驟竊抃，正似聲聞躩起舞。
喜乘初凉與晤歌，不憂庭潦墊垣户。
徑攜斗酒相就醉，更置雙鯉充君爼。